﻿ MOTTO 
,,Mai usor este sa dezintegrezi un atom,decit sa distrugi o prejudecata" 
                                                                                      Albert Einstein 
INTERVIU CU BIOLOGUL BRUCE LIPTON LUAT DE DL. CRISTIAN
MURESAN DE LA CLUJ
 
INTRODUCERE 
După multe aşteptări, am avut şansa de a comunica cu unul dintre cei mai
apreciaţi biologi pe plan internaţional. În cele ce urmează voi prezenta
traducerea şi adaptarea integrală a interviului recepţionat pe e-mail la data de 24 
octombrie 2008, în format audio, împreună cu textul scris din prezentarea
mesajului. Expunerea sa, având durata de 73 minute, va fi inclusă şi pe un DVD
care este anexat acestei cărţi, alături de alte materiale interesante.  
EXTRAS DIN CORESPONDENŢĂ E-MAIL 
Dragă Cristian, 
Îmi pare rău pentru întârzierea foarte mare cu care îţi răspund. Nu mi-am dat 
seama cât de mult timp îmi ocupă chestiunile din viaţa profesională. Pe măsură
ce omenirea se îndreaptă spre dezordine, au apărut tot mai multe cereri legate
de noi perspective de evoluţie personală. Acest fapt m-a legat de numeroase 
angajamente şi articole pe care a trebuit să le duc la finalizare şi foarte mult timp
am fost în călătorii de natură profesională şi în plus a trebuit să îmi transcriu
cartea mea numită Evoluţia Spontană, care a fost editată doar în format audio. O 
copie ţi-am expediat-o într-un colet.  
Ţi-am pregătit şi mult aşteptatul interviu, tot în format audio. Sper că această
prezentare de 73 minute va răspunde cerinţelor tale. Este foarte dificil să
promovezi aceste idei către public, dar omenirea se află în cursul unei schimbări
importante şi multe din ideile tale vor sta la baza gândirii (ştiinţifice n.t.) din 
viitorul apropiat. Citez din textul original: and many of your ideas will become 
mainstream thinking in the near future.  
Cu prietenie, 
Bruce Lipton 
INTERVIUL AUDIO (TRANSCRIPT) 
FIZICA CUANTICĂ ŞI CREAŢIA 
Înainte de a trece la întrebările propriu-zise, am nevoie să îţi spun câteva 
lucruri despre modul în care mintea şi conştiinţa interferează şi se conectează cu
lumea în care trăim. Noi ştim deja faptul că mintea are influenţă asupra corpului,
şi aş putea să-ţi vorbesc despre chimie, molecule şi mecanismele prin care
mintea modifică funcţiile creierului şi cum anume acestea se transferă corpului
fizic, neuronilor, glandelor şi productivităţii hormonale, pentru a-ţi face o idee 
asupra modului în care mintea poate modifica corpul fizic prin intermediul
mecanismelor din creier.  
Dar există o credinţă fundamentală, mult mai importantă, decât natura
originii minţii. Iar aceasta ne este oferită de fizica cuantică. În vechea fizică, cea
newtoniană, totul se credea a fi un experiment pur obiectiv. Asta însemna că pot
măsura parametrul “A” şi parametrul “B”, şi pot preciza interacţiunea dintre ele, şi
de fiecare dată rezultatul va fi acelaşi. Aşa că fizica newtoniană este supranumită
deterministică , deoarece poţi determina rezultatul unui anumit eveniment, dacă
cunoşti suficient de bine etapele şi reacţiile care au loc.  
Dar în acele etape şi reacţii, nu s-a introdus efectul observatorului sau al 
experimentatorului, care le influenţează. Atunci când a apărut fizica cuantică prin
anii 1920, şi fizicienii au acceptat-o ca pe un mod de viaţă, ei au avut nevoie de o
nouă înţelegere a rolului vieţii. Ei au înţeles faptul că experimentatorul, care 
creează experimentul, influenţează rezultatul experimentului. De exemplu, atunci
când se studiază particulele, ele au un comportament atât material (prin prezenţa
masei) cât şi energetic (prin prezenţa sarcinii electrice).  
Iar acest comportament are la bază credinţa în prezenţa observatorului.
Deoarece atunci când îşi manifesta dorinţa (şi credinţa) să creeze un experiment
prin care să evidenţieze manifestarea particulei ca şi undă atunci rezultatul era
un spectru de refracţie, dar dacă observatorul îşi manifesta dorinţa (şi credinţa) 
să demonstreze că e o particulă, atunci rezultatul era prezenţa factorilor care
indicau o particulă materială.  
Ideea era că observatorul nu doar observă ci mai ales creează realitatea.
Această idee este foarte profundă, deoarece se spune că “viaţa e un experiment”
iar tu eşti experimentatorul şi prin urmare tu eşti în acelaşi timp şi observatorul.
Conform fizicii cuantice, tu eşti cel care influenţezi şi modifici viaţa din mediul
care te înconjoară (nu doar corpul tău ci şi ceea ce este în exterior). Astfel,
gândurile tale nu sunt captive în mintea ta ca într-un container, ci ele influenţează 
tot ceea ce ne înconjoară. Asta e natura fizicii cuantice. Desigur, sună frumos
faptul că gândurile sunt implicate în crearea realităţii, dar care nu e proprietatea 
noastră directă. Iar dacă acest lucru e adevărat (şi nu are cum să nu fie) atunci
gândurile, atitudinile si credinţele noastre influenţează tot ceea ce ne înconjoară. 
Ei bine, fizica cuantică ştia toate acestea în 1920, dar problema era că oamenii 
de ştiinţă aveau dificultate în a aplica aceste idei în propria lor viaţă, aşa că s-a 
luat o decizie arbitrară şi fizicienii au spus: fizica cuantică funcţionează numai la 
nivel atomic. În felul acesta ei îşi puteau vedea “liniştiţi” mai departe de viaţa lor 
deoarece fizica cuantică se aplica particulelor şi nu oamenilor. Iar asta le făcea 
viaţa mult mai … “uşoară”. Problema e că pur şi simplu nu e adevărat !.  
Mecanica cuantică (fizica cuantică) se aplică la toate nivelele Universului. 
Marele cosmolog Steven Hawkings, a publicat un articol în anul 2006, împreună
cu dr. Herzog, despre fizica superstring- urilor şi cosmologie. În acel articol a 
formulat, fără nici o ezitare, faptul că desfăşurarea cosmosului este influenţată de 
conştiinţa umană. Deci, avem o nouă înţelegere de la fizica cuantică şi anume:
gândurile influenţează lucrurile care se manifestă în Câmp.  
David Bohm, un fizician renumit care o postulat ideea că Universul există ca
stare energetică. Totul nu e altceva decât energie şi potenţial. El anumit aceasta
Ordinea Implicită. El a afirmat faptul că atunci când oamenii folosesc conştiinţa şi
mintea, ei produc o perturbare de câmp şi energia pură se transformă sau
colapsează în particule. Deci ceea ce el spunea, este că lumea fizică, este 
guvernată de Ordinea Explicită, o lume care devine reală atunci când 
potenţialele de energie colapsează în particule sub influenţa gândurilor şi a
conştiinţei.  
Dacă ne apropiem acum de principiile care stau la baza legilor fizicii cuantice 
atunci dumneavoastră . sunteţi o parte a unui experiment numit Viaţă. Sunteţi în
acelaşi timp un observator dar şi un creator. Marea întrebare este cât de mult din
aceaste principii le deţineţi în viaţă ? Ei bine, în 1920 fizicienii nu deţineau nici 
unul din ele. Aşa că au dat vina pe atomi, fugind astfel de ei înşişi prin afirmaţia:
toate acestea se aplică numai atomilor. Aceasta e cea mai convenabilă afirmaţie 
pentru foarte mulţi oameni în prezent.  
În articolul pe care ţi l-am ataşat în e-mail, numit Universul Mental, 
biofizicienii au spus: fizica Universului se bazează pe Conştiinţă. Acesta e un 
Univers Mental pe care noi îl creem. Şi cum spuneam, mulţi oameni nu pot să 
ajungă atât de departe, dar asta nu înseamnă că nu e real. Dacă tu îţi focalizezi 
viaţa şi intenţiile asupra manfestărilor, atunci tu poţi controla legile Universului şi
cu siguranţă vei putea face asta.  
SISTEMUL FALSELOR CREDINŢE 
Sunt mulţi oameni, precum yoghinii care pot crea materie din nimic, dar sunt
multe situaţii în care pur şi simplu alterăm structura materiei în lumea în care
trăim. Mulţi vor gândi ceva de genul: asta nu poate fi real. Ei nu vor să creadă 
aşa ceva, iar motivul pentru care nu vor este acela că pentru a accepta aşa ceva
e nevoie să schimbi modul în care trăieşti în lume. Ar trebui să recunoşti faptul că
dacă tu eşti creator al unei realităţi pe care o deţii, atunci eşti şi responsabil de
lucrurile pe care le aduci la realitate.  
Foarte mulţi oameni, în această lume, nu au şi nici nu vor să aibe vreo
responsabilitate. Aşa că atunci când tu încerci să le povesteşti celor din jur, chiar
oamenilor de ştiinţă, faptul că noi creem această realitate prin intermediul
conştiinţei, ei vor spune din start NU. Acesta e răspunsul unor oameni comozi
care vor să îşi trăiască viaţa fără să fie responsabili de faptul că contribuie la
crearea realităţii în care ei trăiesc.  
Deci aceasta a fost o scurtă introducere pe care am dorit să o fac pentru a te
preveni asupra unor aspecte înainte de a trece la întrebările propriu-zise. Aşadar, 
cititorul trebuie să răspundă la întrebarea: de cât de mult adevăr doreşte el să
aibe parte în viaţă ? Cel mai teribil adevăr este acela că dumneavoastră creaţi
realitatea în care trăiţi.  
Dar dacă dumneavoastră veţi spune că nu creaţi decât lucruri foarte 
mărunte, pe care le prind cu mâna şi le mut dintr-o parte în alta, este doar o 
afirmaţie,… şi într-un anumit context este adevărată, dar alţi oameni au o cu totul
altă capacitate de experimentare şi creaţie. Atunci când ştii că ai această 
capacitate atunci devii foarte puternic deoarece devii conştient de modul în care
o poţi influenţa. Dacă pretindeţi că nu sunteţi implicaţi în nici un act de creaţie,
atunci înseamnă că trebuie să acceptaţi faptul că sunteţi o victimă, deoarece
altcineva a creat un anumit lucru. Dar fizica cuantică ne spune că nu există
victime. Noi toţi participăm la crearea realităţii şi a lumii.  
Chestiunea e următoarea: dacă puteţi crea lumea atunci de ce nu puteţi face
miracole ? Aici apare problema: şi anume dumneavoastră nu sunteţi singurul 
care creează ceva în acest moment, ci mulţi alţi oameni îşi creează realitatea în
acelaşi timp. Dacă toţi ceilalţi, marea majoritate, cred în exact acelaşi lucru,
atunci ei creează mai întîi un Câmp de Energie pe care se va susţine viitoarea 
formă de realitate, care va deveni realitate.  
Iar dacă tu încerci să crezi că eşti capabil de cu totul altceva, decât restul
lumii, atunci apar alte probleme, deoarece câmpul tău de energie nu e la fel de
puternic şi intens ca al celorlalţi.  
Aşa că ceea ce mi-ai povestit despre lucrul care l-ai aplicat asupra ta, şi ai în 
localitatea ta o mulţime de oameni care nu cred în aşa ceva, atunci ai avut
nevoie de o energie colosală, mai mare decât cea a toţi ceilalţi la un loc, pentru a
aduce o anumită formă de realitate în fiinţa ta.  
Toate aceste manifestări se produc în funcţie de energiile vehiculate,
deoarece vorbim aici de intensităţi, magnitudini, nu doar simple teorii. Credinţele
fiecăruia sunt cuantizabile prin intermediul energiei câmpului creat, aşa că cu cât 
sunt mai mulţi oameni care cred în acelaşi lucru (oricare ar fi el), cu atât mai
puternic va fi şi câmpul. Dar dacă sunt puţini oameni care cred sau doresc să îşi
aducă în viaţa lor o asemenea experienţă, cu atât mai slab va fi şi câmpul de
manifestare.  
Cu alte cuvinte, dacă o minoritate poate afirma şi arăta celorlalţi că îşi pot
crea propria lor realitate, dar restul lumii nu crede aşa ceva, atunci acea
minoritate are dificultăţi foarte mari în a-şi atinge scopul.  
Deşi eu nu am fost crescut în religia creştină, aş vrea să abordez puţin
chestiunea miracolelor manifestate de Isus. El a creat pur şi simplu toate acele
lucruri despre care se spune că le-a creat. El a făcut acele miracole prin creaţie. 
Dar întrebarea este: cum a fost posibil ?. Ei bine, în acele vremuri, când oamenii 
credeau în El ca fiind un Creator, atunci toţi credeau în unul şi acelaşi lucru. Aşa
că ei ofereau puterea lor lui Isus şi spuneau creează tu pentru ca noi să putem
crede şi să fim de acord. Aşa că toţi erau în aceeaşi linie, toţi credeau in faptul că 
El putea face miracole şi bineînţeles El le făcea. Dar lucrul interesant pe care îl
mai prezintă Biblia este acela că exista un singur loc în care Isus nu putea face
miracole. Este vorba de oraşul său natal. Atunci când s-a întors acolo, a încercat 
să realizeze un miracol, dar localnicii îl cunoşteau, în mintea lor, ca fiind doar fiul
unui dulgher, şi nu puteau crede că el ar putea face miracole. Problema este că
atunci când o mulţime de oameni într-un oraş NU CRED că cineva anume poate 
face miracole, atunci s-a aflat că Isus nu a putut face nici un miracol în oraşul
său natal.  
Tu, într-un anume fel, vrei sa aduci un miracol la realitate, aşa că tu poţi
crea miracole, dar problema este că atunci când eşti înconjurat de oameni care 
nu pot crede în ceea ce faci tu, este foarte greu să realizezi ceva. Şi ce a făcut
Isus ? A mers prin locuri unde majoritatea oamenilor CREDEAU că El poate face
miracole. Astfel că, aşa după cum Isus a spus, aşa după cum fizica cuantică
afirmă azi, NOI CREEM LUMEA ÎN CARE TRĂIM.  
Problema cu manifestarea unei anumite creaţii este cât de mulţi oameni sunt
de acord cu ceea ce faci. Iar următoarea chestiune este legată de gândurile pe
care le foloseşti la baza tuturor credinţelor pe care le manifeşti: credinţele tale te 
pot vindeca, te pot reînnoi, şi că poţi face toate miracolele pe care le-a făcut Isus 
şi chiar mai mult de atât. Aşa că aici intervine aspectul spiritual al problemei.  
Fizica cuantică a venit cu această problemă şi a spus că observatorul, 
experimentatorul, cel care manifestă experimentul, îl creează în acea lume.  
Deci practic, ceea ce faci tu Cristian este că vrei să demonstrezi că aceste
lucruri sunt cu adevărat posibile, dar în acelaşi timp trebuie să recunoşti faptul că
restul oamenilor au mari dificultăţi în a fi de acord şi a crede ceea ce faci,
deoarece le ataci sistemul lor de credinţe. Drept răspuns din partea lor, va fi o
respingere a sistemului tău de credinţe şi de aceea a fost extrem de greu pentru
tine să atingi această manifestare, aşa după cum mi-ai spus într-unul din e-mail-
uri: “am avut nevoie de 14 ani doar ca să ajung acolo”. Motivul a fost că tu ai
acumulat multă energie, asemenea unui maestru de Qi-Gong, pentru a ajunge la 
un nivel critic, unde acea energie putea fi folosită pentru a realiza manifestarea a 
ceea ce ţi-ai propus şi chiar ai reuşit aceasta.  
Dar acum te întreb dacă ai avea suficientă energie să îi aduci şi pe cei din
apropierea ta la nivelul la care ai ajuns tu ? Ei bine, asta e mult mai greu. Ca şi
concluzie, la cele afirmate până acum aş dori ca tu şi cititorii tăi să înţeleagă
următorul lucru foarte important: Dumneavoastră creaţi realitatea şi lumea 
înconjurătoare precum şi biologia din organismul propriu.  
Răspunsurile pe care ţi le voi oferi la întrebările propriu-zise se bazează 
foarte mult pe această idee, deoarece primul nivel de creaţie este mintea şi
conştiinţa. Rolul nostru este de a-i aduce pe toţi oamenii la aceleaşi valori 
spirituale de credinţe, deoarece numai dacă vom acţiona colectiv vom putea crea 
orice.  
CHESTIUNEA 1 – TRANSMUTAŢIA BIOLOGICĂ 
Kervran a studiat transmutaţiile biologice la plante, animale şi om afirmând că 
este un fenomen natural. Sunt oare celulele capabile să transmute elemente ? 
Dacă da, credeţi că mintea umană poate ajuta sau împiedica acest proces prin 
gânduri armonioase sau dizarmonioase ? Poate ea să modifice, altereze, 
distruge sau chiar reface celulele vii ? 
Bruce Lipton: Louis Kervran a realizat experimente fascinante, prin
intermediul cărora a dovedit că celulele sunt capabile să transmute elementele. 
Plantele au cele mai uimitoare capacităţi de transmutare iar noi suntem încă
incapabili să le înţelegem. Aici avem un paradox: atunci când studiem omul,
spunem că este un organism extrem de complex şi inteligent iar pe măsură ce ne 
îndreptăm atenţia spre organisme tot mai mici precum cele uni sau pluricelulare,
avem tendinţa să spunem că nu pot fi inteligente.  
Dar asta nu e adevărat, deoarece corpul uman la rândul său e creat de către şi 
din celule. Desigur, corpul uman conţine o tehnologie situată undeva în afara 
celulelor, tehnologie care este capabilă să influenţeze mediul pentru a-şi obţine şi 
menţine toate lucrurile de care are nevoie prin intermediul reacţiilor chimice care 
au loc în fiecare moment. De ce este atât de important să ştim că celulele ne 
creează pe noi ? Celulele sunt capabile să folosească acea tehnologie pentru a 
construi un corp uman iar acest mecanism este dincolo de înţelegerea noastră. 
Celulele sunt cele mai capabile în folosirea şi utilizarea energiei şi a substanţelor 
din mediu.  
Noi spunem că celulele sunt non-inteligente, dar ele se află aici de peste 2 
miliarde de ani şi şi-au dezvoltat o abilitate excepţională de a se adapta şi
modifica mediul, de a schimba un câmp (morfic – n.t.), …(înregistrarea audio are 
întreruperi)… , plantele au o tehnologie situată dincolo de capacitatea noastră de
înţelegere şi realizare practică. Atunci când putem identifica aceasta, după
părerea mea, ea trebuie să fie atribuită unei anumite forme de inteligenţă, şi 
atunci când celulele sunt capabile să facă ceva ce noi nu putem realiza, este
aproape jenant să acceptăm faptul că celulele au o putere mai mare decât o are
fiinţa umană privită ca întreg. Dar este real !. Deci cea mai importantă idee care
se desprinde din aceste cercetări este că celulele pot modifica mediul, 
elementele şi interacţiunile dintre acestea.  
Chestiunea care l-a interesat pe Kervran a fost reluată de câţiva cercetători
japonezi şi au ajuns la aceleaşi rezultate. Dar problema cea mai mare este 
aceea că ştiinţa convenţională nu doreşte să se ajungă la asemenea lucruri
deoarece nu vor să creadă în inteligenţa şi puterea unor celule, aşa că
analizează totul fragmentat şi izolat, pentru a afla cum se produc toate acele
transformări. Dar cu cât fragmentează celula în părţi şi analizează părţile cu atât
mai greu le este să îşi dea seama cum anume se produc transmutaţiile sau cât
de uimitoare poate fi inteligenţa unei celule.  
De exemplu, celulele (plantelor) pot capta lumina Soarelui, CO2 şi fabrică 
glucoză. Descoperirea şi înţelegerea unui astfel de mecanism ar rezolva
problema alimentară a omenirii pentru totdeauna. Oamenii nu pot înţelege natura 
energiei electrice, chimice şi biologice pe care celulele o folosesc pentru a
converti lumina solară în hrană folosind CO2 iar partea semnificativă este aceea 
că e vorba de o tehnologie pe care oamenii nu o pot înţelege.  
Şi atunci, tot ceea ce noi nu înţelegem îl numim … mister. Aşa că cercetările
lui Kervran par mai degrabă “misterioase” decât ştiinţifice, pur şi simplu pentru că 
nu le înţelegem. Oare ştiinţa convenţională le va studia vreodată ? Foarte puţin
probabil ! Ştiinţa convenţională dar mai ales biologia convenţională nu se va
implica în acest domeniu deoarece ele nu înţeleg natura fizicii cuantice şi rolul 
acesteia în celule, biologie celulară şi biologie umană. Deci este foarte puţin
probabil ca ştiinţa convenţională să facă vreun comentariu asupra acestei
chestiuni, deoarece este ceva atât de îndepărtat de sistemul ei de credinţe încât
se va considera că este vorba mai mult de magie decât ştiinţă. Este foarte dificil
să găseşti oameni de ştiinţă, care să studieze ceva în care nu pot să creadă.  
CHESTIUNEA 2 – QI ~ ENERGIA VIEŢII 
Experienţa mea personală, care de fapt m-a îndreptat spre toate aceste 
cercetări, despre care v-am rugat să-mi vorbiţi, s-a bazat pe anumite tehnici 
orientale unde principiul transmutării este aplicat sub forma unei trans-sublimă ri 
a materiei seminale într-o formă de energie asemănătoare celei plasmatice. 
Acesta a fost cel mai dificil proces pe care l-am realizat în viaţă şi a necesitat 14 
ani de încercări. Aţi putea explica de ce medicina şi biologia resping aceste fapte 
şi spun: este imposibil ?. Nu este un fenomen religios şi nici ocult. Eu am trăit 
realmente acest fenomen şi am convingerea că există explicaţii de natură 
fiziologică. De ce ştiinţa nu e pregătită să accepte existenţa unor asemenea 
tranformări ? 
Bruce Lipton: Tu eşti o fiinţă energetică într-un corp fizic. Pornind de la 
această idee, energia din corpul tău poate fi dirijată şi focalizată pentru a deveni 
atât de puternică încât ai putea genera foc direct din mîini. Poţi urmări o
asemenea demonstraţie pe site-ul YouTube care îl arată pe un om făcând acest
lucru. Acea persoană îşi foloseşte energia sa proprie din bioresursele sale pentru 
a aprinde o foaie de hîrtie. Cel care demonstrează această experienţă fascinantă
este originar din insula Java. (din păcate filmarea nu mai este prezentă pe site –
n.t.)  
Asta demonstrează faptul că tu ai şi controlezi acum o energie care circulă 
prin corpul tău biologic şi este un fel de Qi. Acest Qi poate fi pus în mişcare prin
tehnici de yoga, Qi-Gong sau Arte Marţiale, prin intermediul cărora se poate
învăţa cum să dirijezi acest Qi în corp şi pe măsură ce realizezi anumite exerciţii, 
el devine atât de puternic încât poţi aprinde o foaie de hârtie doar ţinând mîinile
deasupra ei. Şi de ce ar fi relevant acest lucru ?  
Ei bine, tu ai această aptitudine activă, alţi oameni o pot pune în evidenţă … dar 
principala întrebare este de ce este atât de greu să o demonstrezi unei audienţe 
generale ? De ce este atât de greu pentru ştiinţa convenţională să observe acest 
lucru ? Dar de fapt întrebarea ar trebui formulată astfel: Ştiinţa studiază lumea ca 
un întreg ? Ştiinţa studiază lucrurile despre care mi-ai scris ? Răspunsul e NU.  
Ştiinţa studiază lucruri care se pot măsura, experimenta şi atunci când se
află în faţa a ceva ce nu se poate măsura şi experimenta (în condiţii stricte de 
laborator – n.t.) atunci acele lucruri nu prezintă interes pentru ştiinţă. Şi nu se 
poate face nimic în această privinţă. Asta e interesant, deoarece ştiinţa, prin
definiţie, studiază lumea înconjurătoare prin ceea ce se numeşte metode 
ştiinţifice adică asta înseamnă că observi evenimente, măsori parametri, creezi 
ipoteze, apoi faci experimente, după care testezi ipotezele pentru a vedea dacă
sunt adevărate. Asta înseamnă metodă ştiinţifică.  
Ei bine, prima parte spune că observi şi măsori dar se ajunge într-un punct 
în care dacă nu ai maşini specializate să măsoare energia Qi, sau energia vitală 
care este vehiculată în corp, atunci problema este că nu există nimic ce să poată
fi măsurat şi prin urmare ştiinţa nu poate privi asupra acestui fenomen. Unii
oameni cred că ştiinţa studiază Universul, dar răspunsul este NU. Ştiinţa 
studiază Universul numai în măsura în care ea poate utiliza metodologia
ştiinţifică, ceea ce cu totul altceva. Asta înseamnă că există o parte substanţială
din Univers pe care ştiinţa nu o poate cuprinde, atinge sau studia şi atunci se
propune ignorarea şi negarea acesteia.  
Dar acum dumneavoastră veţi spune că această atitudine nu e deloc
ştiinţifică, dar deoarece ştiinţa a creat o restricţie asupra a ceea ce este
considerat ştiinţific atunci ea poate studia lumea înconjurătoare numai din
perspectiva din care ea vede lumea adică prin experimentare ştiinţifică, 
instrumente care pot face măsurători ale unor parametri, deci asta e calea prin
care oamenii de ştiinţă studiază lumea înconjurătoare.  
Dacă nu poţi măsura Qi-ul atunci nu poţi măsura energia vitală, atunci ştiinţa 
nu are nici o cale de a ajunge acolo şi nici nu poate recunoaşte asta şi de aceea
o numeşte metafizică în loc de fizică. Ştiinţa afirmă că noi studiem fizica şi nu 
metafizica. Metafizica este tot ceea ce cuprinde forţele invizibile ale minţii, energii 
cuantice care influenţează viaţa, şi atunci dacă ei nu le pot măsura atunci nu le
pot poseda, deci chiar dacă vei demonstra acest lucru, ştiinţa va privi aceasta şi
va spune e un truc, e o magie şi va încerca să demonstreze că e o iluzie chiar 
dacă nu e o iluzie. Deci atunci când ştiinţa ajunge în faţa a ceva ce alţii spun
paranormal atunci ştiinţa va afirma că este un truc de magie ieftină şi prin urmare
nu o va lua în serios.  
Asta devine o problemă, deoarece dacă tu eşti capabil să controlezi Qi-ul în 
timp ce mulţi alţii nu pot face acest lucru, este foarte greu să convingi o audienţă
generală, deoarece oamenii obişnuiţi au fost programaţi să nu creadă în aşa
ceva. Atunci când nu crezi şi nu poţi observa aceasta, atunci singurul lucru pe 
care mintea ţi-l spune este cu siguranţă e un trucaj sau o iluzie. Ştiinţei nu-i place 
să lucreze cu iluzii aşa că le va ignora şi este cea mai grea sarcină din lume,
aceea de a face un om de ştiinţă să se apropie şi să studieze cu seriozitate
fenomene paranormale, deoarece ele se situează în afara limitelor de studiere
prin metode ştiinţifice.  
CHESTIUNEA 3 – COMUNICAREA CELULARĂ 
Specialiştii ruşi au descperit faptul că celulele pot comunica între ele prin 
intermediul unui câmp asemănător celui electromagnetic. Ei au pus câte o 
jumătate dintr-un ţesut de cultură în două containere sigilate dar prevăzute cu o 
fereastră de sticlă. Dacă fereastra era construită din sticlă obişnuită, atunci orice 
acţiune asupra ţesutului dintr-un recipient nu avea nici un efect asupra celuilalt, 
dar daca fereastra era confecţionată din sticlă de cuarţ (despre care se ştie că 
permite trecerea radiaţiilor UV şi peste UV) atunci, în numeroase experimente, s-
a observat că orice acţiune (de exemplu infectare) realizată asupra unuia din 
ţesuturi crea un efect asupra celui sănătos în numai câteva ore. Vă rog faceţi un 
scurt comentariu asupra acestui fenomen.  
Bruce Lipton: Aceste experimente au fost repetate de foarte multe ori şi au
fost verificate şi de alţi cercetători. Deoarece informaţia chimică nu poate 
traversa sticla obişnuită, oamenii de ştiinţă care lucrează cu ştiinţa convenţională
nu au vrut să studieze acest fenomen deoarece în lumea biologiei convenţionale
regula spune că semnalele sunt transmise prin intermediul substanţelor care 
intră în reacţie sau a ionilor, aşa că în biologia convenţională, atunci când ea se
referă la semnale, acestea impun cu necesitate o origine chimică.  
Şi din moment ce sticla obişnuită opreşte transferul de semnale oamenii de
ştiinţă au fost uimiţi … ei au vazut că există un efect dar nu avea nici o logică
deoarece în lumea lor toate semnalele, fără excepţie, sunt vehiculate pe cale
chimică dar în acest caz particular era clar că ele nu puteau fi transmise între
două recipiente izolate unul faţă de celălalt. …(înregistrarea audio are 
întreruperi)…  
Noii oameni de ştiinţă studiază fizica cuantică iar în prezent există foarte
multe studii care indică faptul că celulele comunică mai degrabă prin unde (n.t. 
capabile să traverseze mediul atmosferic şi nu numai) – înregistrarea audio are 
întreruperi) decât prin semnale chimice. Ele pot comunica prin intermediul luminii
(sau a unei radiaţii care se comportă asemănător cu cea luminoasă, sau din
spectrul UV şi peste UV – n.t.) iar în acest sens medicul german Fritz Popp a fost 
liderul unui colectiv de cercetare care s-a ocupat cu transmisiile de semnale ale 
celulelor printr-un ecran de sticlă de cuarţ, şi dr. Popp a introdus denumirea de
fotoni de lumină, care aveau rol de semnale de comunicare, … celulele pot citi 
informaţia purtată de undele luminoase, pot genera şi absorbi unde luminoase.  
Deci unul din comportamentele celulei este faptul că citeşte informaţia fotonică. 
Noi nu suntem capabili să vedem acei fotoni dar celulele pot fi activate de un 
singur foton de lumină. Aşadar undele luminoase de frecvenţe diferite sunt 
asemenea unor comutatoare care controlează celulele. Deci acestea sunt 
concluziile cercetărilor doctorului Fritz Popp în domeniul biofotonicii.  
Ceea ce e important de ştiut este faptul că celulele pot comunica şi prin alte 
mijloace decât reacţiile chimice. Ele pot comunica prin câmpuri (asemănătoare –
n.t.) cu cele electromagnetice, prin lumină, sunete, etc. Deci biologia
convenţională a restrâns acest studiu la credinţa că semnalele sunt transmise 
prin intermediul substanţelor chimice (sau ioni – n.t.).  
Motivul principal pentru care ştiinţa ţine cu dinţii de această credinţă este
datorat influenţei corporaţiilor farmaceutice multinaţionale iar semnificaţia acestui
fapt poate fi înţeleasă astfel: fundamentul corporaţiilor farmaceutice
multinaţionale este că celulele comunică prin intermediul chimiei iar sarcina
companiilor este de a crea substanţe care alterează comunicarea celulară şi
astfel poţi controla comportamentul acesteia.  
Trebuie să înţelegi întreaga lume este la cheremul corporaţiilor farmaceutice
multinaţionale care deţin cea mai mare industrie de pe planetă. Atunci când apar
oameni care vin să demonstreze că celulele pot comunica prin alte căi decât cele
chimice, corporaţiile consideră că au o problemă care le încurcă afacerile. Dacă
noi am reuşi să învăţăm cum anume putem vindeca prin metode energetice, fapt
care totuşi deja începe să se întâmple, asta înseamnă că nu va mai fi nevoie să
cumpărăm medicamente.  
Dar corporaţiile farmaceutice multinaţionale sunt conştiente de acest aspect.
Ele controlează publicitatea în reviste, ziare şi la emisiunile de Radio şi TV, …
ele pun o mulţime de bani în Mass Media. Din cauza acestei investiţii
substanţiale ele pot dicta ce fel de emisiuni şi ştiri se pot difuza, aşa că e foarte 
dificil să fie promovată noua ştiinţă a energiilor vindecătoare, bioenergiile sau
concepte precum gândurile, conştiinţa, de care depind viaţa noastră deoarece
corporaţiile farmaceutice multinaţionale nu le convine să se difuzeze asemenea 
informaţii.  
Motivul cel mai clar este că dacă oamenii ar putea învăţa să controleze 
biologia prin intermediul energiilor (bioenergie, lumină, sunete, etc.) atunci nu ar
mai avea nevoie să cumpere medicamente iar acesta ar fi sfârşitul corporaţiilor
farmaceutice multinaţionale. Din fericire există toate semnele că acest lucru se
va întâmpla curând, şi este deja o parte a problemei mondiale din prezent. Marea
criză la care asistăm se datorează faptului că restricţionăm vindecarea celulară
la cea chimică şi ignorăm rolul conştiinţei (observatorului – n.t.), al minţii, 
energiei, luminii şi sunetelor ca fiind relevante în experienţele noastre de
vindecare.  
CHESTIUNEA 4 - UNIVERSUL HOLOGRAFIC 
O teorie numită realitatea holografică, arată că Universul şi mintea se comportă 
holografic. Cum se poate aplica aceasta în biologie ? Se poate susţine ipoteza 
conform căreia celulele pot fi parte a unui corp asemenea unei holograme, astfel 
că orice modificare care are loc la un anumit nivel poate afecta întregul şi invers 
? 
Bruce Lipton: Iată care e ideea: toate celulele sunt asemănătoare din punct
de vedere genetic. Dar cu toate acestea, în diferite părţi ale corpului ele
formează oase, altele formează muşchi, nervi, ligamente, etc., dar decizia asupra
ce anume va urma să formeze o anumită celulă se bazează pe o matrice de
informaţie care face parte din câmpul (morfic – n.t.) iar importanţa acestui fapt 
este că celulele extrag informaţia din câmp care este foarte precis corelată cu
poziţia în spaţiu ocupată de un anumit ţesut sau organ şi astfel o anumită celulă
va prelua acea funcţie care e specifică unei anumite arii sau volum din spaţiul 
respectiv.  
Este precum un avion foloseşte metoda triangulaţiei prin care computerul de
la bord interpretează semnalul radio emis de o staţie dintr-un anumit punct, apoi 
interpretează semnalul unei alte staţii situată în alt punct (la sol) şi cunoscându-
se distanţa şi poziţia celor 2 surse radio, computerul poate spune pilotului unde
anume se află în spaţiul aerian.  
Celulele realizează ceva asemănător în corpul uman. Ele au potenţialul de a
citi mediul unde se găsesc fiecare, şi astfel le controlează evoluţia. Am dovedit
aceasta prin experimente de laborator, când am luat o anumită celulă dintr-o 
anumită parte a unui embrion, care, să zicem ar fi trebuit să formeze vertebre şi
am mutat-o într-o altă parte, unde ea ar trebui să contribuie la formarea unui 
intestin sau un miocard.  
Am observat că atunci când am mutat celule, în cadrul unui embrion, dintr-o 
zonă în alta, celulele se adaptau imediat la instrucţiunile matricii formatoare
specifice acelei porţiuni din spaţiul embrionar, adică celulele sunt oarecum 
suspendate în câmpul (morfic – n.t.) şi în funcţie de locul precis pe care îl ocupă
în matricea câmpului, acesta le determină rolul pe care îl vor avea în viitorul
organism.  
Aşadar, celulele citesc un câmp de informaţie şi îşi stabilesc propria evoluţie 
în cadrul comunităţii. Iar în esenţă, da, se poate spune că aceasta este asociată
unei înţelegeri holografice, de fapt, chiar mai mult decât atât, dacă se ia un
embrion tânăr, care nu are prea multe celule, şi se taie în două jumătăţi, atunci 
cele două părţi vor forma fiecare un nou embrion, aşa că dacă veţi tăia un
embrion în grupuri de celule, ele sunt încă capabile să se adapteze instrucţiunilor
matricii formatoare emanată din câmp, chiar dacă ele reprezintă doar un grup de 
celule ale unui embrion.  
Deci, toate celulele sunt identice din punct de vedere genetic, dar atunci
când interacţionează cu matricea formatoare a unui câmp morfic, atunci se poate
spune că poziţia unui punct din spaţiul matricii reprezintă o informaţie holografică 
care transmite unei anumite celule instrucţiunile necesare efectuării unui anumit
rol. Deci celulele unui embrion pot fi mutate dintr-un câmp în altul şi ele sunt 
totodată capabile să citească un tipar de instrucţiuni de tip holografic. Aşadar, 
celulele cresc şi formează ţesuturi şi programe nu pe baza unui program intern ci
pe baza citirilor unor instrucţiuni din mediul înconjurător.  
Tiparul se află în mediu sub forma unui câmp iar celulele se adaptează
acelui tipar particular, fapt care le ajută să formeze ţesuturi specifice şi organe,
aşa că celulele transmit informaţie spre celelalte celule (“suspendate” n.t.) în
câmp, dar în acelaşi timp ele pot recepţiona informaţie, prin urmare corpul uman
formează o comunitate. Prin definiţie, comuniune înseamnă în primul rând 
comunicare şi toate celulele sunt integrate unei matrici mai mari care exprimă
caracteristicile câmpului.  
Folosind o metaforă biblică transpusă în limbaj ştiinţific, noi suntem creaţi în
imaginea fizică a unui complement matriceal care se află în afara noastră şi 
astfel corpul fizic devine, în esenţă, o copie a câmpului morfic de energie. Dacă
revenim la fizica cuantică, care se aplică la toate nivelele de manifestare, Albert
Einstein spunea: “câmpul este sufletul guvernator al particulei materiale”. 
Aceasta se poate explica astfel: câmpul invizibil de energii reprezintă elementul
responsabil care generează lumea materială. Dar această idee se regăseşte şi in
concepţiile orientale în care se afirmă că spiritul modelează materia.  
Dar în prezent, fizica cuantică tocmai a precizat ceea ce se ştia demult.
Aşadar există un câmp de informaţie, care generează formele materiale, (din
acest motiv a mai fost supranumit şi câmp morfogenetic – n.t.) iar dacă revenim 
la embriologie atunci putem recunoaşte că organismele au un câmp de energie
care este folosit pentru a informa celulele cum să se asocieze între ele pentru a
forma organismul întreg. Deci celulele “citesc” acest câmp. Depinzând de poziţia
ocupată de ele în spaţiul de manifestare al câmpului morfogenetic, ele primesc o 
anumită “sarcină” pe care o vor avea de îndeplinit.  
Aşadar, câmpul invizibil de energie este prima formă de manifestare iar
materia este manifestarea secundară rezultantă. Dar biologia convenţională
spune că este exact invers şi ea nu recunoaşte puterea câmpului de energie
asupra materiei. Biologia convenţională ignoră rolul câmpului morfogenetic, fapt
care i-ar permite tocmai o mai bună înţelegere a formării organismelor şi
vindecarea bolilor.  
Dacă luăm un exemplu, atunci când un medic care spune că studiază un
ţesut infectat, adică un ţesut care nu se află în structura perfectă a câmpului, ei
dau vina pe celule, spunând că celulele sunt responsabile cu destabilizarea
structurii anatomice, dar celulele nu pot face altceva decât să răspundă 
oscilaţiilor şi semnalelor din câmp. Mediul oferă celulelor o mulţime de atitudini,
credinţe, percepţii, stări emoţionale, şi toate acestea modulează câmpul.  
Dacă avem un “defect” în structura câmpului, atunci aceasta va determina 
apariţia ulterioară a unui defect similar în corpul fizic. Dar oamenii de ştiinţă vor
să explice defectele doar studiind celulele când de fapt defectele nu se află în
celule, deoarece Einstein spunea că defectul este în câmp, deoarece câmpul
este cel care le generează şi formează ca atare. Este un câmp morfo-generator. 
Aşa că până ce biologia nu va recunoaşte prezenţa câmpului, doctorii şi
cercetătorii vor căuta la nesfârşit cauzele bolilor în tiparele interne ale celulei şi
nu vor ajunge la nici un rezultat deoarece tiparul este câmpul.  
Fizica cuantică ne va repeta mereu faptul că dacă vrei să realizezi schimbări
în mediu atunci trebuie să schimbi aspectele esenţiale pe care se bazează viaţa
fizică, aşa că nu ai nevoie să te orientezi spre părţile fizice ci este suficient să 
controlezi energiile, deoarece dacă poţi modifica câmpul, atunci materia sau
corpul se va adapta noului câmp, deci este mai important să se opereze la nivel
de câmpuri morfogenetice, adică ceea ce faci tu Cristian în acest moment, decât 
să îţi focalizezi eforturile şi gândurile asupra celulelor în raport cu lumea
mecanicistă, deoarece câmpul este principalul generator de forme în acea lume
mecanicistă.  
Aşa că asta mă conduce la o concluzie interesantă asupra naturii holografice
a celulelor, a câmpului morfogenetic şi a modului în care acesta le determină
rolul şi funcţiile.  
CHESTIUNEA 5 – ACTIVAREA BIOPOTENŢIALELOR 
Vă rugăm să ne povestiţi dacă aţi avut vreo exprienţă practică concretă de trezire 
şi activare a biopotenţialelor interne ? 
Bruce Lipton: Da, am trăit aşa ceva. Experienţa mea se bazează pe 
biologia credinţelor şi atitudinilor. În continuare îţi voi prezenta cum funcţionează
în cazul meu. Biologia credinţelor afirmă următoarele: o celulă, un om sau orice
alt organism viu interacţionează cu mediul, îl observă, iar apoi răspunde acestor
observaţii ajustând mereu corpul material, aşa că întotdeauna corpul se
adaptează mediului în care există. În cazul oamenilor, celulele corpului au rolul
precis stabilit de a citi mediul şi de a interpreta informaţia şi apoi transmite 
informaţia spre celelalte celule iar acel grup de celule a fost denumit neuroni.  
Creierul este un mecanism fizic construit din celule. Funcţia creierului este
de a citi mediul, a interpreta ce se întâmplă acolo şi apoi trimite semnale spre 
restul corpului pentru a-şi coordona comportamentul şi de a-şi ajusta (adapta) 
biologia la mediu în modul optim posibil. Deci creierul este situat între mediu şi
corp.  
Interpretarea creierului nu este altceva decât rezultatul acţiunii minţii asupra 
sa. Mintea este un interpretor, aşa că atunci când vă folosiţi mintea,
dumneavoastră interpretaţi interacţiunile din mediul în care vă aflaţi, elaboraţi
credinţe şi atitudini bazate pe cunoaştere şi raţiune, iar adevărul poate fi
perceput astfel: funcţia minţii este de a crea coerenţă între programele şi
credinţele proprii şi viaţa pe care o conducem. Rolul minţii este de a aduce
aplicabilitate credinţelor şi tiparelor acesteia în viaţa reală.  
Dacă credinţele noastre sunt în armonie cu sănătatea şi principiile vieţii 
atunci ne putem bucura de o viaţă fericită într-un corp sănătos.  
Dar dacă ele sunt incorecte, dizarmonioase, incomplete sau nu înţelegem
lucrurile, atunci nu ne putem bucura de o viaţă fericită într-un corp sănătos 
pentru că nu avem cum să facem aceasta. Viaţa noastră va deveni o reflexie
fidelă a tuturor acestor credinţe şi atitudini pe care le programăm.  
În psihologie şi psihiatrie se vorbeşte de mintea conştientă şi subconştientul
(numit uneori eronat şi inconştient - n.t.), cele două formând totuşi un întreg. Prin 
intermediul părţii conştiente ne conectăm la spirit, identitate de sine, (structurile 
bioinformaţionale – n.t.). Toate dorinţele şi ataşamentele, emoţiile sunt
declanşate de fluctuaţiile minţii conştiente. Atunci când eu te întreb: Cristian, ce 
anume îţi doreşti de la viaţă ?, răspunsul tău va veni din mintea conştientă.
Subconştientul este de milioane de ori mai puternic decât conştientul, dar
subconştientul se comportă asemenea unui magnetofon care imprimă şi redă 
ceva de pe o bandă, el învaţă, creează obişnuinţe, setează ritmuri, etc.  
Aşadar, lucrurile esenţiale se creează în conştient, iar prin repetare
subconştientul le memorează şi apoi le reproduce automat. (Acest fapt e de 
mare ajutor. Dacă vrem de exemplu să modificăm ritmul respirator, atunci nu
trebuie să realizăm decât exerciţiile necesare până când subconştientul va
şterge vechiul ritm şi îl va introduce pe cel nou. – n.t.) 
Mulţi oameni au impresia că viaţa lor se desfăşoară pe baza conştientului. Dar 
cercetătorii în neuroştiinţe au descoperit faptul că această impresie e cât se 
poate de falsă. Principala funcţie neurologică a creierului NU este controlată de 
conştient (de mintea conştientă) ci de subconştient, care este, repet acest lucru, 
de milioane de ori mai puternic decât conştientul, în ceea ce priveşte procesarea 
informaţiilor. Conform studiilor acreditate, 95% din viaţa noastră este dirijată de 
subconştient.  
Iată de unde vine problema: tot ceea ce dumneavoastră doriţi de la viaţă sau să 
realizaţi în viaţă, este o credinţă (şi un ideal – n.t.) al minţii (al conştientului – 
n.t.). Principalul program din subconştient se “încarcă” în fiinţa noastră prin 
observarea părinţilor, fraţilor şi surorilor, apoi pe cele ale comunităţii şi ale 
poporului din care facem parte.  
Diferenţa este că în timp ce conştientul doreşte un anumit lucru de la viaţă,
subconştientul rulează un program automat despre ceea ce alţi oameni doresc
de la viaţă sau de la tine.  
Subconştientul este limitat de tipare şi reguli, credinţe false sau lipsite de 
efect, deoarece ţi se spune că eşti un om slab, sau vulnerabil. Acestea sunt
credinţele majorităţii celorlalţi, care interacţionează cu tine. Şi deoarece 95% din
acest spectacol al vieţii este “rulat” de subconştient, asta înseamnă că suma 
credinţelor altor oameni, cele mai des întâlnite, comune marii majorităţi, dictează
mersul vieţii noastre.  
Deci ceea ce credem noi că facem cu mintea conştientă, nu are o pondere
mai mare de 5% în viaţa noastră. Tot ceea ce noi creem în viaţă nu reprezintă 
altceva decât rularea unor programe (foarte vechi – n.t.) ale altor oameni, 
generaţie de generaţie, care menţin active toate aceste credinţe şi idealuri. Dacă
alţi oameni îţi spun că poţi face un anumit lucru (deoarece mulţi alţii deja l-au mai 
făcut înaintea ta) atunci îl poţi face, iar dacă ei îţi spun că nu-l poţi face atunci, 
cel mai probabil, nu-l vei putea face.  
Cristian, tu vorbeşti despre trezirea biopotenţialelor umane ascunse, dar
primul lucru pe care trebuie să-l recunoşti şi aceasta este o operaţiune care se 
realizează prin forţa minţii (a conştientului) . Deci oricine vrea să realizeze aşa
ceva, are mai întâi nevoie să şteargă din subconştient toate programele
subconştiente imprimate pe bandă încă din perioada copilăriei deoarece tot ce se 
află în subconştient operează 95% din viaţa noastră.  
Marea majoritate a oamenilor se simt sau sunt slabi, incapabili şi bolnavi
deoarece îşi extrag informaţia şi programul acestui comportament din
subconştient. Am fost preprogramaţi să fim slabi, incapabili şi bolnavi şi există 
chiar şi un motiv pentru asta. Un guvern nu poate controla oameni puternici,
stabili şi siguri pe ei înşişi. Numai oamenii foarte puternici au posibilitate să îşi
transmită această aptitudine urmaşilor şi familiei. Dar de multe ori, oamenii 
puternici nu sunt neapărat orientaţi benefic. Ei au o putere dar nu o vor transmite 
altora ci o vor folosi pentru interese personale.  
Această situaţie este o caracteristică indistructibilă în specia umană, de la
apariţia ei până în prezent. Şi atunci, anumiţi oameni care au observat acest
aspect au propus soluţii care constau în stabilirea unei alte frecvenţe cerebrale
de lucru, frecvenţă dată de stările specifice de meditaţie şi concentrare, în care
se pot descărca şi instala alte tipuri de programe. Acestea provin dintr-o 
colectivitate restrânsă, aşadar trebuie aplicate multă vreme până când
subconştientul va fi capabil să dezinstaleze vechile programe (obiceiuri, credinţe,
atitudini) şi să le instaleze pe cele noi. Acestea vor fi programe care îţi dau 
putere şi vitalitate.  
Pe website-ul meu am publicat o mulţime de teorii într-un paragraf numit 
Psihologie Energetică. Psihologia Energetică este o tehnică excelentă de
rescriere a programelor minţii subconştiente (a subconştientului) .  
Notă: În continuare dl. Bruce Lipton afirmă că acele tehnici ar putea şterge un 
program din subconştient în numai 15 minute, dar mi-aş permite să comentez 
faptul că această afirmaţie este mult exagerată, deoarece la baza oricărei 
intervenţii asupra corpului şi / sau minţii este energia vitală. Din păcate, mai întâi 
trebuie să ai la dispoziţie această energie şi atunci da, poţi face modificări 
aproape peste noapte, dar dacă nu o ai, atunci acestea pot dura ani de zile cu 
eforturi mari şi după cum se poate observa, majoritatea nu reuşesc.  
Se cunosc cazuri limită, în care aceste biopotenţiale pot deveni temporar sau 
definitiv active, multe dintre acestea au fost mediatizate pe canalul de televiziune 
Reality TV, ele fiind însă prezentate sub formă de mistere neelucidate, 
supravieţuiri miraculoase, supraoameni, etc. Ceea ce dovedesc aceste filme şi 
pot face pentru alţii, este prezenţa şi activarea unor forţe interioare excepţionale, 
care în cazuri cu totul izolate, salvează vieţi şi vindecă suferinţe inimaginabile. 
Două dintre asemenea cazuri au fost prezentate şi în carte, deoarece ele 
ilustrează cât de mari sunt posibilităţile fiinţei umane, oameni obişnuiţi care au 
trecut prin situaţii neobişnuite.  
CHESTIUNEA 6 – ALGELE ŞI TERMOREGULATORUL MEDIULUI
AMBIANT 
Biologul Bill Hamilton a dovedit că anumite alge, nu numai că recepţionează 
informaţie din mediul înconjurător dar ele îl pot transforma, prin controlarea 
cantităţii de nori care se formează la condesarea apei pe algele ajunse în 
atmosferă şi fac aceasta nu în beneficiul lor ci în beneficiul tuturor celorlalte 
specii. Cum se poate explica acest comportament bizar ? Specialiştii au luat 
mostre de aer de la suprafaţa oceanului şi apoi de la nivelul norilor şi au observat 
că există alge. Ele sunt suficient de mici pentru a permite condensarea apei.  
Bruce Lipton: Pe măsură ce se desfăşoară evoluţia formelor de viaţă,
organismele apar în mediu. Ceea ce trebuie înţeles este faptul că organismele
au nevoie de a interacţiona cu mediul pentru a supravieţui. Au nevoie să îşi 
obţină nutrienţii, şi să excrete materie reziduală. În acest fel, ele modifică mediul.
Dacă am avea la dispoziţie un mediu perfect steril şi apoi aş adăuga un organism
în acel mediu, atunci, după o anumită perioadă de timp, acel organism va începe
să modifice mediul, deoarece el trebuie să îşi obţină hrana dar va adăuga
mediului alte produse pe care le excretă în urma proceselor fiziologice proprii.  
Cu cât organismele sunt mai mari şi mai multe, cu atât mai mult mediul este
modificat de către acestea. Pentru a menţine un echilibru în mediu, Natura vine
şi adaugă un al doilea organism, care de exemplu se va hrăni cu materia
reziduală a primului organism, va obţine nutrienţii necesari, dar la rândul său va
elibera în mediu altă materie reziduală, pe care o va folosi un al treilea posibil 
organism şi tot aşa mai departe.  
Plantele supravieţuiesc folosind dioxidul de carbon, lumina şi apa pentru a
crea zaharuri. Plantele au şi ele produse de excreţie printre care oxigenul este
cel mai important. Ce s-ar întâmpla dacă am avea o lume alcătuită exclusiv
numai din plante ? La un moment dat, întreaga atmosferă s-ar umple de oxigen 
şi ar dispărea dioxidul de carbon. Desigur, o asemenea situaţie ar putea
degenera într-o catastrofă, deoarece orice descărcare electrică care s-ar 
produce într-un anumit loc, ar crea un incendiu de proporţii. Pentru a preveni
această situaţie, Natura a adăugat mereu noi specii, în special animale, care
sunt consumatoare de oxigen şi expiră CO2. Aceasta este deja o relaţie de 
simbioză între plante şi animale.  
Pe măsură ce au apărut noi organisme în biosferă, ele au alterat-o şi 
modificat-o şi de fiecare dată a fost nevoie să apară alte organisme pentru a
restabili echilibrul. Aşadar, biosfera planetei noastre nu este o colecţie de specii 
de plante şi vieţuitoare ci ea este o comunitate foarte bine închegată şi unită
unde fiecare plantă şi fiecare animal sunt responsabile în a se ajuta unul pe
celălalt. Şi atunci când oamenii au început să-şi facă apariţia, ei au început să 
distrugă anumite părţi ale mediului fără a ţine cont de rolul lor în menţinerea unui
mediu armonios şi curat. Calea Naturii şi a evoluţiei naturale este aceea că toate
organismele formează o unitate de interacţiune, un întreg, sau o comunitate,
(Pământul întreg fiind considerat de către James Lovelock ca fiind un organism –
n.t.).  
Principiul Gaia, elaborat de James Lovelock precizează faptul că Pământul
este un organism viu cu toate caracteristicile specifice unui organism viu pe care
le cunoaştem din biologie. Plantele şi animele sunt asemenea celulelor şi 
ţesuturilor şi creează corpul de viaţă al Gaiei iar noi suntem o parte sa.  
Notă: Bruce Lipton afirmă mai departe că comportamentul uman este atât
de distructiv încât pune în pericol existenţa noastră ca specie. Şi aici aş avea un 
comentariu, folosind propriile sale afirmaţii: Natura are o putere de adaptare 
excepţională. Dacă aceasta e adevărat, şi dacă omul nu e rupt de natură (şi nu
are cum să fie, chiar dacă s-a izolat într-un mediu artificial) atunci, în situaţiile 
unor schimbări ale climatului şi mediului vor exista întotdeauna un număr minim
dar suficient de indivizi care să perpetueze specia mai departe. Pentru evitarea
confuziei trebuie făcută diferenţa clară între supravieţuirea speciei şi
supravieţuirea unui individ. Cu siguranţă, au existat şi vor exista întodeauna, un
număr suficient de mare de oameni, capabili să supravieţuiască unor condiţii de
mediu alterate, inclusiv perioade glaciare, dacă nu intervin alte forţe
perturbatoare de foarte mare magnitudine din exteriorul sau interiorul planetei. 
Momentan nu există indicii care să ne determine să fim îngrijoraţi.  
CHESTIUNEA 7 – MASS MEDIA ŞI DECEPŢIA INDUSĂ 
Ce ar trebui să facă Mass Media pentru a se opri minciunile legate de faptul că 
genele ne controlează viaţa şi cum ar putea o experienţă practică precum a mea 
sau a dumneavoastră să contribuie la promovarea adevărului ? 
Bruce Lipton: Asta e o chestiune de maximă importanţă. Este foarte greu
să creem schimbări în Media, ca indivizi izolaţi, iar motivul constă în răspunsul la 
întrebarea: de ce Media nu ne spune nimic despre existenţa puterilor latente ale
fiinţei umane (i.e. biopotenţiale) ? Singurul motiv este acela că (conştient sau 
inconştient n.t.) guvernul nu doreşte ca oamenii să aibe putere. Legea de bază 
(nescrisă n.t.) a unui guvern este că o populaţie bolnavă şi idioată numeroasă
este mai uşor de condus decât una sănătoasă şi inteligentă. (în majoritatea 
cazurilor se pare că acesta este un tipar permanent n.t.). Societatea noastră este 
împărţită pe o ierarhie a puterii iar aceasta necesită un control. Cei puternici îi
stăpânesc pe cei slabi.  
Notă: Din nefericire, dacă activarea biopotenţialelor ar fi atât de uşor de atins, 
atunci toate cărţile de spiritualitate şi practici ezoterice ar fi fost demult interzise 
de către oamenii care deţin puterea. Acest lucru nu numai că nu se întâmplă, ci 
dimpotrivă, literatura, muzica şi filmele care abordează această tematică se 
răspândesc acum mai mult ca oricând în trecutul omenirii, dar rezultatele întârzie 
să apară şi ei ştiu aceasta. De fapt toată lumea ştie că e dificil de atins acea 
stare specială, iar această credinţă a imposibilităţii activării biopotenţialelor este 
cea mai puternică credinţă ancestrală a omului, transmisă conştient sau 
inconştient, generaţie de generaţie.  
Dar în acest caz, dumneavoastră vă veţi întreba de unde au obţinut oamenii
puternici, puterea pe care o au, dacă nu din bioresursele proprii ? Bruce Lipton
ne dă răspunsul: O obţin de la mine, de la tine şi de la toţi ceilalţi (care cred în 
ideile lor, care refuză raţiunea, intuiţia şi cunoaşterea de sine – n.t.), aşa că deşi 
noi avem puterea ca şi potenţial, ei au reuşit să programeze un set de credinţe
prin intermediul cărora să fim convinşi că nu suntem şi nu putem fi puternici.
Odată ce ajungem să credem asta atunci faptul în sine devine realitate crudă.
Media ne ţine dezinformaţi şi vă reamintesc de corporaţiile farmaceutice
multinaţionale.  
CHESTIUNEA 8 – DOGMĂ ŞI ŞTIINŢĂ 
Cercetătorul Dean Radlin de la Institutul de Ştiinţe Noetice a spus că ştiinţa este 
centrată pe dogme în jurul cărora anumite subiecte tabu nu sunt permise a fi 
discutate public, în caz contrar, cel care o face îşi poate pierde slujba. Din acest 
punct de vedere apreciez foarte mult curajul şi hotărârea dumneavoastră de a 
vorbi împotriva dogmei ştiinţifice, tocmai prin răspunsul la acest interviu. Alţi 
profesori pe care îi cunoaşteţi vă urmează exemplul ? Este Mass Media în 
favoarea a ceea ce faceţi sau ea caută doar senzaţionalul ? După tot ceea ce aţi 
făcut, mai sunteţi încă membru în colectivul profesoral şi de cercetare ?  
Bruce Lipton: Cel mai bun exemplu pe care ţi-l pot oferi este perioada 
inchiziţiei, când Biserica considera că deţine cunoaşterea indiscutabilă asupra tot
ce există iar aceasta ar fi fost corectă şi perfectă. Problema cu această credinţă 
forţată e că atunci când un singur individ descoperă un singur lucru fals în ceea
ce susţine Biserica, atunci totul cade la pământ. Şi atunci, pentru a se proteja,
Biserica trebuia să prevină apariţia oricărei noi descoperiri care ar putea revela 
oamenilor falsul din spatele acesteia. Deoarece dacă se descoperea că Biserica
greşea, atunci puterea ei dispărea brusc, deoarece se bazea pe dictonul noi 
deţinem cunoaşterea absolută, iar, în cele din urmă, cunoaştere înseamnă 
putere, deci cunoaştere absolută ar însemna putere absolută.  
Un exemplu în acest sens este legat de faptul că Bisericii nu i-a convenit ca 
oamenii să studieze corpul uman, numindu-l misterul lui D-zeu. Şi atunci, cu 
această denumire, Biserica putea acuza că este un păcat pentru oricine încearcă 
să descopere cum funcţionează corpul, deoarece acesta e misterul lui D-zeu şi 
nimeni altcineva nu are voie să privească acolo. Multă vreme, în perioada
inchiziţiei, oamenii nu puteau deveni medici, deoarece asta ar însemna să faci 
sacrilegiul de a ponegri misterul lui D-zeu. În perioada inchiziţiei creştinii nu 
puteau fi medici, aşa că numai musulmanii şi evreii puteau primi această
cunoaştere, deoarece în religia lor acesta nu era un păcat. Deci aceasta a fost
una dintre cele mai directe şi productive metode de a controla puterea. Control
prin credinţă şi religie.  
Exact acelaşi lucru se întâmplă în prezent în lume. Atunci când un profesor
universitar completează o aplicaţie pentru un grant de cercetare pentru a
demonstra, de exemplu, că se poate obţine vindecare cu ajutorul energiilor,
atunci nu i se vor aproba fonduri. Banii care vin la un grant de cercetare sunt
eliberaţi de reprezentanţi ai autorităţilor care deţin puterea în stat. Dacă
cercetarea ta este o ameninţare la adresa autorităţii, atunci ei nu o vor finanţa. În
domeniul sănătăţii, corporaţiile farmaceutice multinaţionale reprezintă acea
autoritate care nu admite şi nu va admite niciodată faptul că energiile pot vindeca
boli iar acestea au o influenţă atât de mare încât nici o cercetare în acest
domeniu nu este admisă şi nu este finanţată. Există foarte mulţi bani investiţi în
sistem şi nu vor să-i piardă.  
Dar, spre nefericirea lor, tot mai mulţi oameni se îndreaptă spre acest tip de
cunoaştere şi o prezintă altora prin efort personal spunând: eu vreau să văd altfel
lucrurile !. Aşa că multe din subiectele tabu au început să fie studiate deoarece 
încetul cu încetul autorităţile şi-au pierdut din puterea lor de influenţă. Acest fapt
va aduce o nouă deschidere în această lume, asemenea unei noi revoluţii în
ştiinţă. Publicul se află acum într-o stare de criză şi în cele din urmă vor decide ei
singuri să caute răspunsuri în altă parte iar pentru mine este un moment
emoţionant deoarece o mulţime de noi idei sparg dogmele vechi. Noi descoperiri 
şi noi domenii de cercetare se dezvoltă de la o zi la alta, deci acum e cel mai
potrivit moment pentru a face cunoscute noile idei şi experienţe.  
CHESTIUNEA 9 – PROIECTE DE VIITOR 
Vă rugăm să ne spuneţi ce proiecte, cărţi, filme aveţi în plan pentru viitorul 
apropiat ? 
Bruce Lipton: Această întrebare este practic legată de cea anterioară prin
faptul că eu cred că noi ne îndreptăm spre o evoluţie a comunităţii de oameni, şi
nu neapărat a individului. Fiecare om este precum o celulă a unui organism viu 
mult mai mare numit omenire, aşa că ceea ce ar putea acum evolua cel mai bine
este acest organism, în ansamblul său. Eu cred că acest fapt este catalizat de
numeroasele stări de criză care există în prezent.  
Inclusiv criza încălzirii globale este partea a unui anumit comportament,
foametea, epidemiile, sistemul de credinţe, lumea darwinistă, etc., sunt şi ele
părţi ale comportamentului uman iar acestea ne spun că lumea în care trăim se
bazează pe competiţie, permanenta luptă pentru supravieţuire, etc. Acestea sunt 
credinţele pe care le-am împrumutat şi introdus în viaţa noastră de zi cu zi.  
Am crezut în toate aceste lucruri neadevărate precum: evoluţia e pur
întâmplătoare, omul e un accident al naturii, bolile sunt rezultatul neşansei sau al 
hazardului, şi multe altele. Toate aceste credinţe false au modelat acest
organism al comunităţii umane şi eu vă spun că această situaţie a minciunii şi
decepţiei se va încheia deoarece acum avem o nouă înţelegere asupra evoluţiei,
noi nu am ajuns aici prin intermediul întâmplării, evoluţia este rezultatul
cooperării tuturor organismelor (plante, animale şi om) iar aceasta nu se bazează
pe o competiţie, dar dacă noi credem  că se bazează pe competiţie, atunci 
singurul lucru care ar putea favoriza evoluţia ca întreg (specie) este înlăturat şi
ignorat. Dar cu toate acestea eu sunt optimist şi afirm că civilizaţia îşi schimbă
expresia de la o civilizaţie animalică bazată pe competiţie şi luptă pentru
supravieţuire la o alta bazată pe o cooperare firesc înţeleasă capabilă să 
dezvolte o nouă înţelegere asupra vieţii şi mediului.  
Am scris despre toate acestea în noua mea carte numită Evoluţie Spontană,
a carei  copie audio ti-am trimis-o într-un colet care va ajunge la tine.  
Cristian, sper că toate aceste prezentări îţi vor fi utile lucrării tale şi îţi
mulţumesc.  
Bruce Lipton  
 
 
 
 
